
PIL 9.panta kārtībā rīkots iepirkums 
“Pārtikas preču iegāde izglītības iestāžu mācību procesa nodrošināšanai un citu pašvaldības iestāžu saimnieciskajām vajadzībām”
(Iepirkuma identifikācijas Nr. ĀNP 2026/119)

ĀDAŽU NOVADA PAŠVALDĪBAS IEPIRKUMU KOMISIJAS
SĒDES PROTOKOLS
Ādažos, Ādažu novadā

2026. gada 31. jūlijā	Nr. 5-6-2026/119-2	

Komisijas izveides pamats: Ādažu novada pašvaldības domes 2025. gada 24. jūlija lēmums Nr. 306 “Par Ādažu novada pašvaldības Iepirkumu komisijas sastāva apstiprināšanu”, 2025. gada 27. novembra sēdes lēmums (protokols Nr.28, § Nr. 40) “Par  izmaiņām Iepirkumu komisijas sastāvā” un 2026. gada 1. aprīļa sēdes lēmums Nr. 133 “Par izmaiņām pašvaldības Iepirkuma komisijas sastāvā”.
Sēdi vada: komisijas priekšsēdētāja vietniece: Evija Šefere.
Sēdē piedalās: komisijas locekļi: Everita Kāpa, Karina Sprūde, Jānis Leja.
Sēdi protokolē: Mārīte Akmentiņa.
Sēdi atklāj plkst. 9.00.
DARBA KĀRTĪBĀ:
1. Atbildes sniegšana uz ieinteresētā piegādātāja jautājumu.
SANĀKSMES GAITA:
1. M. Akmentiņa ziņo, ka ir saņemts ieinteresētā piegādātāja jautājums.
2. Komisija iepazīstas ar iesniegto jautājumu, sagatavoto atbildi un lemj par sniedzamo atbildi:
	1.jautājums

	Lūdzam precizēt, no kādas cenas tiek aprēķināta pretendenta piedāvātā atlaide. Vai atlaide tiek piemērota vienotai bāzes cenai visiem pretendentiem, vai katra pretendenta individuālajam cenrādim? Ja atlaide tiek piemērota individuālam cenrādim, lūdzam pamatot, kā šāds vērtēšanas kritērijs nodrošina objektīvu un salīdzināmu piedāvājumu izvērtēšanu un izslēdz iespēju mākslīgi palielināt cenrādi, lai iegūtu augstāku novērtējumu pēc atlaides kritērija.

	1.atbilde

	Pretendenta piedāvātā atlaide tiek piemērota pretendenta tirdzniecības vietā attiecīgajā brīdī spēkā esošajām mazumtirdzniecības cenām.
Atbilstoši iepirkuma nolikuma 8.1. punktam pretendents Tehniskā specifikācijā–finanšu piedāvājumā norāda tirdzniecības vietas Ādažu pilsētā un Carnikavas ciematā, kurās Pasūtītāja pilnvarotās personas veiks preču iegādi. Iegāde notiks par publiski pieejamajām cenām, kas attiecīgajā brīdī ir spēkā Pretendenta tirdzniecības vietā, piemērojot līgumā noteikto atlaidi.
Mazumtirdzniecības cenas ir publiskas un tiek piemērotas visiem attiecīgās tirdzniecības vietas pircējiem. Tādēļ Pasūtītāja ieskatā nepastāv objektīvs pamats secinājumam, ka pretendents varētu mākslīgi paaugstināt cenas tikai iepirkuma līguma izpildes vajadzībām, jo šādas cenas būtu publiski redzamas un piemērojamas visiem attiecīgās tirdzniecības vietas klientiem.
Iepirkuma nolikumā paredzētie vērtēšanas kritēriji – indikatīvo preču kopējā cena un piedāvātās atlaides apjoms – kopumā nodrošina saimnieciski visizdevīgākā piedāvājuma izvēli, vērtējot gan cenu līmeni piedāvājumu iesniegšanas brīdī, gan ekonomisko ieguvumu līguma izpildes laikā.



KOMISIJA VIENBALSĪGI NOLEMJ:
1. Apstiprināt atbildi uz iesniegto jautājumu.
2. Uzdot M. Akmentiņai publicēt atbildi Elektronisko iepirkumu sistēmā (EIS) un nosūtīt to ieinteresētajam piegādātājam.
Sēdi slēdz plkst. 9.15.
Pielikumā: 
1. Ieinteresētā piegādātāja jautājums.

